钦定古今图书集成/明伦汇编/氏族典/第059卷 > 徐鉴
## 钦定古今图书集成/明伦汇编/氏族典/第059卷 > 徐鉴

按《浙江通志》：“鉴字克明，淳安人。登天顺四年进士第，
授南京户科给事中。练达治体，多所建白。擢江西左
参议，发奸摘伏，豪右敛手，规画条约，民甚便之。以内
艰服阕，补广东左参议。时潮州海寇为患，都御史朱
禋檄捕之，乃设法处置，擒其首恶，馀党悉平。九载考
绩，后以疾恳乞致仕归，卒于家。”